Գագիկ Հարությունյանը նախորդ տարվա մայիսին Կաննի միջազգային կինոփառատոնի կինոշուկայում (այն կազմակերպվում է կինոփառատոնի շրջանակներում) ներկայացրել էր «Մուսալեռից Խնապատ» և Կոմիտասի «Գութաներգ» վավերագրական ֆիլմերի նախագծերը: Կոմիտասի մասին իր ուսումնասիրությունների ընթացքում, ասում է, բախվեց մի իրավիճակի, որն անսպասելի էր նաև իր համար: «Մինչ օրս Կոմիտասի մասին խեղաթյուրված փաստեր կան, որոնք չեն ուսումնասիրվել»,- նշում է նա՝ մատնացույց անելով «Կոմիտաս վարդապետ. ուսումնասիրություններ և հոդվածներ» գիրքը: «Սա Կոմիտասի գրածն է, որը, սակայն, Կոմիտասի անվան կոնսերվատորիայում չեն անցնում: Այստեղ կա ամեն բան նրա մասին»,- նշում է վավերագրողը: